Document ID: 31991R0104

ΚΑΝΟΝΙΣΜΟΣ ( ΕΟΚ ) αριθ . 104/91 ΤΗΣ ΕΠΙΤΡΟΠΗΣ της 16ης Ιανουαρίου 1991 για την εισαγωγή ορισμένων ελιών στην Κοινότητα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη :
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό ( ΕΟΚ ) αριθ . 136/66/ΕΟΚ του Συμβουλίου της 22ας Σεπτεμβρίου 1966 περί κοινής οργανώσεως αγοράς στον τομέα των λιπαρών ουσιών ( 1 ), όπως τροποποιήθηκε τελευταία από τον κανονισμό ( ΕΟΚ) αριθ . 3499/90 ( 2 ), και ιδίως το άρθρο 5 παράγραφος 5 και το άρθρο 11 παράγραφος 8,
Εκτιμώντας :
ότι ο όγκος των εισαγωγών στην Κοινότητα ελιών που προορίζονται για την παραγωγή ελαίου προελεύσεως τρίτων χωρών δεν παύει να αυξάνει - ότι το έλαιο που παράγεται από την έκθλιψη των ελιών αυτών μπορεί να επωφεληθεί των ενισχύσεων στην παραγωγή και στην κατανάλωση που υπάρχουν στον τομέα του ελαιολάδου -
ότι, σύμφωνα με την κοινοτική νομοθεσία, οι ενισχύσεις αυτές επιφυλάσσονται στο ελαιόλαδο που παράγεται από ελιές που παράγονται στην Κοινότητα - ότι πρέπει, συνεπώς, να ληφθούν τα κατάλληλα μέτρα ώστε το παραγόμενο ελαιόλαδο από ελιές που τίθενται σε ελεύθερη κυκλοφορία στην Κοινότητα να μην μπορεί να επωφεληθεί των προαναφερθεισών ενισχύσεων -
ότι η σύσταση εγγυήσεως φαίνεται ότι είναι το μέτρο που δημιουργεί τα μικρότερα εμπόδια στις συναλλαγές και συνεπώς το καταλληλότερο για την επίτευξη του στόχου αυτού -
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Λιπαρών Ουσιών,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1
Η θέση σε ελεύθερη κυκλοφορία στην Κοινότητα ελιών των κωδικών ΣΟ 0709 90 31, 0709 90 39, 0711 20 10 και 0711 20 90, με εξαίρεση τις ελιές που συσκευάζονται σε άμεση συσκευασία καθαρού βάρους που δεν υπερβαίνει τα 5 χιλιόγραμμα, συνεπάγεται τη σύσταση εγγύησης . Η εγγύηση αυτή υπολογιζόμενη με βάση περιεκτικότητα 22 χιλιογράμμων ανά 100 χιλιόγραμμα εισαγομένων ελιών, ισούται με το άθροισμα των ποσών της ενισχύσεως στην παραγωγή, στους ελαιοκαλλιεργητές των οποίων η μέση παραγωγή είναι μικρότερη από 500 χιλιόγραμμα ελαίου ανά περίοδο εμπορίας, και της ενισχύσεως στην κατανάλωση που ισχύουν την ημέρα της θέσεως σε ελεύθερη κυκλοφορία στην Κοινότητα των Δέκα με τη σύνθεσή της στις 31 Δεκεμβρίου 1985 .
Η εγγύηση συνίσταται με μία από τις μορφές που αναφέρονται στο άρθρο 8 του κανονισμού ( ΕΟΚ ) αριθ . 2220/85 της Επιτροπής ( 3 )- η προσκόμιση της αποδείξεως που αναφέρεται στο επόμενο εδάφιο συνιστά την πρωτογενή απαίτηση κατά την έννοια του εν λόγω κανονισμού .
Η εγγύηση αποδεσμεύεται με προσκόμιση του πρωτοτύπου αντιγράφου του πιστοποιητικού που παρουσιάζεται στο παράρτημα, εντός έξι μηνών μετά την ημερομηνία της συστάσεως της εγγυήσεως .
Η εγγγύηση αυτή αποδεσμεύεται κατ' αναλογία προς ισοδύναμη ποσότητα προς εκείνη για την οποία το πιστοποιητικό βεβαιώνει :
- ότι έχει υπαχθεί στον όρο να μην μπορεί να χρησιμοποιηθεί για την παραγωγή ελαίου,
- ότι το έλαιο που λαμβάνεται από αυτήν έχει υπαχθεί στον όρο να μην μπορεί να τύχει των ενισχύσεων στην παραγωγή και στην κατανάλωση ελαιολάδου . Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων .
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .
Βρυξέλλες, 16 Ιανουαρίου 1991 .

Labels: 3
17